钦定古今图书集成/明伦汇编/闺媛典/第097卷 > 皇清三 > 李振采妻尉氏
## 钦定古今图书集成/明伦汇编/闺媛典/第097卷 > 皇清三 > 李振采妻尉氏

按《曲沃县志》：尉氏，李振采妻。顺治间，寇乱，氏居韩村堡。时邻堡皆破，语采曰：“事急矣，君盍行乎？” 采曰：“尔将奈何？” 曰：“死耳。” 采遂行，氏投崖死，时年三十二。

===吕云枢妻许氏===

按《曲沃县志》：“许氏，吕云枢妻。己丑与夫避乱，途遇贼劫上马，氏大骂，力自坠，夫妇并遇害。”